18. Udmøntning af tilskud til indsatser, der skal styrke faglighed og trivsel i folkeskolen 
(Åben)
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag til udmøntningen af tilskud til indsatser, der skal styrke 
faglighed og trivsel i folkeskolen.
Regeringen og Folketingets partier indgik 18. februar 2021 en aftale om en række indsatser, som skal 
understøtte et fagligt løft og trivslen i lyset af nedlukningen. Med aftalen blev der afsat en ramme på i alt 
600 mio. kr., hvoraf 164,5 mio. kr. tilgår kommunerne til ekstra undervisning i folkeskolen, indsatser i regi 
af PPR, klubtilbud samt elevråd.
Favrskov Kommune tildeles nedenstående beløb øremærket hver af de fire indsatser. I alt 1,367 mio. kr. 
Tilskuddene skal anvendes inden 1. juli 2021. 
Fagligt løft
PPR
Klubtilbud
Elevråd
[adresse]
836.168 kr.
365.720 kr.
124.677 kr.
40.728 kr.
Tilskuddene til de enkelte aktiviteter skal anvendes på følgende områder:

Midlerne til fagligt løft kan blandt andet anvendes til ekstraundervisning, tolærerordninger, turboforløb, 
øget åbningstid eller lignende, alt afhængig af, hvad der vurderes at være relevant lokalt. Rammen skal 
hovedsageligt fordeles til folkeskoleelever i 9. og 10 klasse. Elever på øvrige klassetrin kan også 
prioriteres, herunder skal folkeskoler uden overbygning (dvs. 7. til 10. kl.) tilgodeses. Det skal sikres 
ved, at skoler uden overbygning gives et tilskud pr. elev i højeste klassetrin på skolen, som modsvarer 
halvdelen af det gennemsnitlige tilskud pr. elev i kommunens 9. og 10. klasser. Endelig kan rammen 
anvendes til finansiering af øget åbningstid i SFO ved konvertering af understøttende undervisning.

Rammen afsat til indsatser i regi af PPR målrettes elever i mistrivsel eller i risiko for mistrivsel samt til 
forbyggende og motiverende aktiviteter for børn og unge. Målgruppen for indsatserne er både elever, 
der tidligere er kendt af PPR, og hvis vanskeligheder er intensiveret under nedlukningsperioden, samt 
elever, som ikke tidligere er kendt af PPR, men som har oplevet vanskeligheder under nedlukningen. 
PPR skal være omdrejningspunktet for identifikation af de elever, som har haft det svært eller fået det 
værre både fagligt, socialt og trivselsmæssigt under nedlukningen. Indsatserne kan både være i form 
af opsøgende og forebyggende indsatser samt lettere behandling målrettet enkelte elever eller mindre 
grupper af elever. Ressourcerne kan anvendes til akutte indsatser over for børn, der mistrives.

Rammen afsat til indsatser i regi af klubber målrettes klubtilbud og anvendes til indsatser målrettet 
opsøgende arbejde ift. elever i mistrivsel eller i risiko for mistrivsel samt til forbyggende og motiverende 
aktiviteter og øvrige trivselsfremmende indsatser for børn og unge.

Rammen afsat til elevråd fordeles ligeligt mellem elevrådene efter antal elever på kommunens 
folkeskoler til understøttelse af tiltag, som kan bidrage til folkeskoleelevernes trivsel.
Byråd
27-04-2021 19:00
Sagsnr. EMN-2021-00967
DokID: 2417189
Sagsbehandler hpje
Børn og Kultur skal redegøre for den lokale fordeling af tilskuddet til Børne- og Undervisningsministeriet 
senest 7. maj 2021. 
VURDERING
På baggrund af ovenstående rammer vurderer Børn og Kultur, at midlerne til fagligt løft fordeles til skolerne 
efter antal elever i 9. og 10. klasse samt antal elever i 6. klasse for de tre skoler uden overbygning. Midlerne 
til fagligt løft skal blandt andet anvendes til ekstraundervisning, tolærerordninger, turboforløb, øget 
åbningstid eller lignende, alt afhængig af, hvad der vurderes at være relevant af den enkelte skole. 
Byrådet har allerede i dag afsat midler i budgettet til finansiering af øget åbningstid i SFO ved konvertering 
af understøttende undervisning. 
Børn og Kultur foreslår endvidere, at midlerne til klubtilbud fordeles efter antal indmeldte børn, og at 
midlerne til elevrådene fordeles efter elevtal. 
ØKONOMI
Børn og Kultur foreslår, at tilskuddet bliver fordelt mellem skolerne på følgende måde. 
Fordelingen herunder er beregnet på baggrund af skolernes elevtal i skoleåret 2020/21.
Fagligt løft
Elevråd
Bavnehøjskolen (0.-6. kl.)
35.542
2.023
Hadbjerg Skole (0.-9. kl.)
34.918
2.679
Hadsten Skole (0.-10 kl.)
218.239
4.589
Haldum-Hinnerup Skolen (0.-9. kl.)
72.331
4.321
Korsholm Skole (0.-6. kl.)
13.094
860
[adresse] (0.-6. kl.)
10.600
789
Præstemarkskolen (0.-9. kl.)
88.543
4.286
Rønbækskolen (0.- 9. kl.)
54.872
4.617
Skovvangskolen (0.-10 kl.)
125.955
3.926
Søndervangskolen (0.-9. kl.)
73.578
4.765
Tungelundskolen (0.-9. kl.)
26.189
2.242
Ulstrup Skole (0.-9. kl.)
38.660
2.650
Østervangskolen (0.-9. kl.)
43.648
2.982
I alt
836.168
40.728
Desuden foreslår Børn og Kultur, at tilskuddet til klubtilbud fordeles efter antal indmeldte børn pr. 31. 
december 2020. Se nedenfor.
Klubtilbud
Bavnehøjskolens klub
14.205
Hadbjerg Skoles klub
6.805
Hadsten Skoles klub
6.442
Korsholm Skoles klub
6.772
Lilleåskolens klub
2.643
Tungelundskolens klub*
363
Ulstrup Skoles klub*
396
Østervangskolens klub
7.929
[adresse]
15.526
[adresse]
16.022
Rønbæk Fritidscenter
21.804
[adresse]
22.464
Tungelund Fritidscenter*
1.321
Ulstrup Fritidscenter*
1.982
I alt
124.677
*[adresse] i hhv. dagligt pædagogisk tilbud i SFO og todages klubtilbud i regi af fritidscentrene.
INDSTILLING
Direktøren for Børn og Kultur indstiller til Byrådet:
1.
At tilskuddet til fagligt løft fordeles mellem skolerne efter antal elever i afgangsklasserne og antal elever 
i 6. klasse for skoler uden overbygning.
2.
At tilskuddet til elevråd fordeles efter elevtal. 
3.
At tilskuddet til klubtilbud fordeles efter antal tilmeldte børn pr. 31. december 2020.
BESLUTNING
Børne- og Skoleudvalget. 7. april 2021:
Fraværende: Ingen. 
Indstilles godkendt.
Økonomiudvalget, 20. april 2021:
Fraværende: Ingen.
Indstilles godkendt. 
Byrådet, 27. april 2021:
Fraværende: Ingen
Godkendt.
Bilag
